Diari Oficial de la Generalitat Valenciana


Sumari del DOGV 9794, del 22-02-2024 (2024/1518)

RESOLUCIÓ de 15 de febrer de 2024, de la Direcció General d'Ordenació Educativa i Política Lingüística, per la qual s'autoritza a impartir cursos de formació i avaluació del nivell A1 de coneixements de valencià de la Junta Qualificadora de Coneixements de Valencià (JQCV), d'acord amb la Resolució de 14 de desembre de 2023, de la Direcció General d'Ordenació Educativa i Política Lingüística, per la qual s'obri un termini extraordinari de presentació de sol·licituds per a l'autorització de centres per a la formació i l'avaluació del nivell A1 de coneixements de valencià, de conformitat amb els criteris per a acreditar i expedir el certificat de nivell A1 de coneixements de valencià per la Junta Qualificadora de Coneixements de Valencià, que s'establixen en la Resolució de 3 d'octubre de 2023 de la Direcció General d'Ordenació Educativa i Política Lingüística.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1518


Data del document
:   15-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 15 de febrer de 2024, de la Direcció General d'Ordenació Educativa i Política Lingüística, per la qual s'autoritza a impartir cursos de formació i avaluació del nivell A1 de coneixements de valencià de la Junta Qualificadora de Coneixements de Valencià (JQCV), d'acord amb la Resolució de 14 de desembre de 2023, de la Direcció General d'Ordenació Educativa i Política Lingüística, per la qual s'obri un termini extraordinari de presentació de sol·licituds per a l'autorització de centres per a la formació i l'avaluació del nivell A1 de coneixements de valencià, de conformitat amb els criteris per a acreditar i expedir el certificat de nivell A1 de coneixements de valencià per la Junta Qualificadora de Coneixements de Valencià, que s'establixen en la Resolució de 3 d'octubre de 2023 de la Direcció General d'Ordenació Educativa i Política Lingüística. [2024/1518]  
El Decret 128/2016, de 7 d'octubre, del Consell, pel qual es regula la Junta Qualificadora de Coneixements de Valencià, establix, en l'article u, que la Junta Qualificadora de Coneixements de Valencià (d'ara endavant, JQCV), adscrita a la conselleria competent en matèria de política lingüística, té com a funció registrar, expedir, homologar i validar els certificats oficials administratius de coneixements de valencià, i organitzar les proves per a obtindre'ls.  
  
L'Orde 7/2017, de 2 de març de 2017, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats, establix, en la disposició addicional tercera, el següent:  
«1. Els centres de formació de persones adultes dependents de la conselleria competent en matèria d'educació, les entitats locals que disposen de personal tècnic amb les funcions pròpies de la promoció lingüística i les universitats públiques tenen competències per a la formació i l'avaluació del nivell A1 de coneixements de valencià, d'acord amb els criteris establits en esta orde.  
2. La JQCV registrarà i expedirà el certificat del nivell A1 de coneixements de valencià a proposta dels centres i del personal tècnic esmentat d'acord amb la regulació de la convocatòria ordinària de les proves de la JQCV.»  
De conformitat amb el Decret 136/2023, de 10 d'agost, (DOGV 9661, 14.08.2023), del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació, correspon a la Direcció General d'Ordenació Educativa i Política Lingüística dirigir, analitzar, coordinar i executar la política lingüística d'acord amb la planificació lingüística de la Generalitat i amb la normativa legal vigent. Per això, d'acord amb les competències atribuïdes a esta direcció general en l'article 10 del Decret 136/2023, de 10 d'agost, del Consell, resolc:  
  
Únic  
Autoritzar la impartició del curs o cursos sol·licitats en els centres o entitats que s'indiquen en l'annex I d'esta resolució.  
  
Contra esta resolució, que no posa fi a la via administrativa, les persones interessades poden interposar un recurs d'alçada davant de la Secretaria Autonòmica d'Educació en el termini d'un mes a comptar des de l'endemà de la publicació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que utilitzen qualsevol altra via que consideren oportuna.  
  
València, 15 de febrer de 2024. El director general d'Ordenació Educativa i Política Lingüística: Ignacio Martínez Arrúe.  
  
  
ANNEX I  
Entitats o centres autoritzats per a impartir cursos de nivell A1  
  
ENTITAT CENTRE ORGANITZADOR  
31573184 CFPA PROFESSOR ALBERTO BARRIOS,   
D'ALACANT  
07328975 CFPA JOSEP PASQUAL I TIRADO, DE CASTELLÓ DE LA PLANA  
21631179 CFPA ELS PORTS, DE MORELLA  
68898505 CFPA ALTS DEL MERCAT, DE LLÍRIA  
11472322 CFPAM D'ALCÀSSER  
61250507 CFPAM DE MONCADA  
74654271 CFPAM DE PAIPORTA